
' INSPIRACION 


Video emocional Determinacion di Parlamentario Christiaans- Yarzagaray a impacta 


— 


"Inspira Inclusion diHende Muhe" tawata e tema di e Celebracion 
di Hende Muhe diabierna ultimo riba Dia Internacional di Hende 
Muhe. Mas di 850 hende muhe a participa na e celebracion di 
enpoderamento, diversidad y inspiracion. Un programa hopi 
amplio for di cuminsamento te final cu canto, discurso, panel, 
pero tambe a inclui algun presentacion y video hopi informativo, 
emocional y impactante. Tur e videonan aki ta riba paginanan 
social di Gobierno den e programa di dia 8 di maart. Prome 
Minister Evelyn Wever-Croes ta gradici tur esnan cu a haci tur 
esfuerso pa haci e programa aki un exito grandi un biaha mas. 


E prome video cu a wordo pasa, a pone hopi den publico 
cu awa na wowo. Esaki tawata di Parlamentario Setty 
Christiaans-Yarzagaray, Determinacion. Parlamentario 
Christiaans-Yarzagaray a conta e motibonan cu e tawata tin 
pa drenta politica como un hende muhe profesional y tambe 
a conta su storia hopi emocional di su lucha cu un malesa 
auto-inmunologico y e determinacion cu e tawata tin pa 
surpasa retonan di e malesa na momentonan mas crucial di 
su malesa. Setty a gradici tur esnan cu di un manera of otro 
a yud'e especialmente su coleganan, famia, casa y yiu y mas 
cu tur, Dios. Setty a laga un mensahe atras bisando pa nunca 
pensa cu bo ta e uncio cu pasa den algo y no lo ta e unico. Y 
semper tin un motibo pa kico bo ta pasa den algo y semper 
tin un motibo pa aprecia loke bo ta pasa aden den bida. Setty 
su lucha y experiencia sigur lo inspria hopi hende muhe pa 


sigui bida cu Determinacion, determina pa lucha, pa avansa, 
determina pa logra, pa surpasa. 


Centro di Desaroyo di Hende Muhe (CEDEHM) a presenta un 
video na unda nan a haci entrevista na diferente ciudadano, 
homber y muhe, tocante ingualdad entre hende homber y 
hende muhe. A resalta cu tur esnan cu a wordo entrevista, ta 
pensa cu e hende muhe mester ta mas inclui den tur sector 
y respeta. Un video hopi interesante pa wak y scucha con 
ciudadanonan ta celebra y nan opinion di e ser femenino. 

Despues di video di CEDEHM, Prome Minister a presenta 
Comision Contra Violencia Domestico. Esaki ta e comision 
multidisciplinario nacional, bou guia di Centro di Desaroyo 
di Hende Muher (CEDEHM), cu el a institui pa atende cu e 
tema pa stop abuso di hende muhe y mucha muhe, debi cu na 
Aruba tin demasiado caso di abuso di hende muhe y mucha 
muhe ta tuma luga. E meta di Gobierno di Aruba ta pa fiha 
un maneho y frena e fenomeno negativo aki. Prome Minister 
a gradici tur e miembronan di e comision pa e trabounan cu 
nan ta haci. E miembronan di e Comision Contra Violencia 
Domestico ta: Alexlindy Croes, Luis Carlos Alberto Orman, 
Keaneeh Krozendijk, Silvia Magaly Maduro y Miangela Ras. 
Prome Minister a gradici nan, den nomber di e publico presente 
y Aruba henter pa e trabounan cu nan ta haciendo. 

PRESENTACION SHARON MEIJER: HISTORIA DI E HENDE 
MUHE NA ARUBA: 

Un presentacion y video cu tambe a impacta ta di Sharon 
Meijer cu a papia riba e tema di e Historia di e Hende Muhe na 
Aruba. El a cuminsa dedicando su discurso na su mama y a 
menciona cu su mama ta su pilar y fortalesa y cu a sifi'e for di 
chikito cu no ta importa su genero, cu e por logra tur cos den 
bida basta cu e ta haci'e cu determinacion y integridad. Sharon 
a duna un presentacion hopi detaya riba e historia di e hende 
muhe Arubano mustrando e aspectonan social, educacional, 
legal y economico y asina dunando un bista completo di nos 
hende muhe na Aruba a traves di tempo. Historia ta mustra 
cu Aruba tawata tin muhenan extraordinario, promenan 
den nan rango cu a traha e caminda pa e actual muhenan 
extraordinario di Aruba. Sharon Meijer den su clausura a bisa 
cu muhenan Arubano ta fuerte, sabi, confidente, y balente y 
nunca mester hustifica su mes pa ta poderoso. E hende muhe 
no ta wordo defini pa nos apariencia, edad of genero, sino pa 
nos capacidad pa supera obstaculo. 


E mainta aki a clausura cu un presentacion spectacular di 
e percusionista Jennifer van der Biezen kende a pone un 
tremendo ambiente riba e escenario unda Minister President a 

Prome Minister Evelyn Wever-Croes: 
Celebracion di Dia Internacional di Hende Muhe na St Michael Paviljoen 


NOS GRANDINAN A CELEBRA DIA DI HENDE 
MUHE ESTILO PROTOCOLAR 


< 


Diabierna atardi, Prome Minister Evelyn Wever-Croes hunto 
cu Minister Xiomara Maduro y Minister Endy Croes a bishita 
St Michael Paviljoen, riba un invitacion en conexion cu Dia 
Internacional di Hende Muhe. E celebracion aki tabata estilo 
protocolar, na unda nan a bisti e damanan presente elegante 
cu un sombre estilo protocol, cu varios minister y parlamentario 
a provee. E luga tambe tabata hopi bunita decora, creando un 
ambiente manera ta na oficina di gobierno esaki ta tumando 
luga. 


Prome Minister a expresa, cu e atardi aki tabata uno hopi bunita, 
na unda nan como mandatario di pais Aruba, por a comparti 
e dia special aki cu tur e damanan, cu ta cliente di paviljoen. 
Nan por a disfruta e atardi aki, di un bunita presentacion 
duna pa Edjean Semeleer y un bunita poësia duna pa señora 
Ivy Goeloe. Sigur un atardi sumamente ameno cu e ser 
femeninonan importante aki. 


"Den nomber di Gobierno di Aruba, mi kier a gradici cada un 
di e damanan cu tabata presente pa tur loke nan a haci pa 
nos, pasobra ta danki na nan labor, awe nos por biba y lanta 
nos yiunan riba e pais aki, cu yama Aruba. Tambe un danki na 
tur esnan cu ta labora den e area importante aki, y cu ta duna 
cada un di e damanan aki, e bon trato cu nan merece", Prome 
Minister a expresa. 


Na final di e celebracion, Prome Minister a wordo sorprendi 
cu un cuadra grandi cu tur e mannan di e grandinan riba dje. 
Prome Minister a expresa cu e bunita regalo aki a touch su 
curason, y cu e lo ta un recuerdo di e bunita celebracion aki 
hunto cu clientenan femenico di St Michael Paviljoen. mm 

MINISTER 


Unsell' Arends 


Paso historico pa Sector Agricola: 


ee 


Aruba su sector di agricola ta unico den e simpel hecho cu nos 
ta enfrenta diferente desafionan. Pa cunukeronan, e retonan 
pa cuminsa un negoshi di agricultura ta varia di clima, tereno, 
conocemento, financiamento y costo di produccion. 


Sinembargo, Aruba su hendenan ta mas unico ainda. For di 
sistema hidroponico te cu agroforesteria sintropico, Aruba su 
agricultornan ta liderando cu metodonan cu por defini e futuro 
di cultivo den regionnan cu tambe ta enfrenta desafio di por 
ehempel clima. 


Dialuna durante conferencia di prensa, Minister Ursell Arends 
y Minister Geoffrey Wever, hunto cu Sra. Nathaly Harms di 
Qredits Aruba a lansa oficialmente e Agrifund. A traves di 
Qredits Aruba, agricultornan por aplica pa financiamento na 
un interes reduci di 2% pa sumanan entre Afl. 5.000 te cu Afl. 
200.00. Den e forma aki ta facilita e proceso pa agricultornan 
por sigui desaroya y brinda producto riba mercado local. 


Di parti di Gobierno di Aruba, inauguracion di e Agrifund ta un 
paso historico y ta refleha e compromiso firme pa fortalece 
e sector agricola. Agrifund ta simbolisa cumplimento cu no 
solamente agricultornan diligente pero tambe cu tur ciudadano 
door di promove e vision pa haci siguridad di alimentacion un 
realidad concreto. 

Presente tabata Sr. Rendell de Kort kende a elabora riba e 
onderzoek cu e la conduci riba siguridad di alimentacion na 
Aruba como consultor di World Bank. Un di e sugerencianan 
di e rapport a toca e parti financiero, cu awor ta wordo realisa 
den forma di e Agrifund. Tambe e Director di Aruba Agri 
Development Company N.V., Sr. Jeremy Croes a enfatisa e 
importancia di tin contacto directo cu nos agricultornan y tende 
di nan experiencia y sigur nan sugerencianan pa mehora 
sector primario. 


Segun Minister Arends e siguiente paso den e vision ta e 
certificacion di Good Agricultural Practices(GAP). GAP lo 
asegura calidad den produccion agricola, atendiendo cu 
preocupacionnan di consumidor tocante salud y sostenibilidad 
ambiental. 


Minister Arends ta termina gradiciendo Sra. Nathaly Harms y 
su ekipo di Qredits Aruba pa nan colaboracion pa cumpli cu e 
vision di Agrifund. Qredits nan dedicacion y experticio tabata 
instrumental den e realisacion di Agrifund. 


"Cu un vision comparti pa haci di sector primario un pilar 
economico nobo ta pone cu awe den union, nos ta cumpli cu 
e agricultornan na bienestar di nos comunidad. Hunto nos ta 
cosecha futuro" — Minister Ursell Arends mm 

Na comienso di e conferencia dedica na Dia Internacional di Hende Muhe 2024: 


MINISTER MADURO A SORPRESA TUR DAMA CU UN 
SERENATA DI JEON CANTANDO MISS DIOR 


Un grupo grandi di dama a bin hunto pa celebra Dia Internacional di Hende Muhe 
2024 cu e biaha aki tabata tin e tema, "Inspira inclusion pa Hende Muhe." 


Pa e ocasion aki Minister Maduro tabata tin e 
honor pa haci e discurso di apertura y a brinda 
e mensahe: "Inclusion ta cuminsa cu bo mes y 
den bo mente. No laga nada limita bo. Inverti 
den bo mes, educa bo mes, desaroya bo mes 
personal y profesionalmente. Busca semper 
un oportunidad pa crece y sali for di bo zona 
di confort pa logra bo metanan." 


Na final di su discurso, e mandatario mes 
a sali for di su zona di confort, y a canta un 
parti di e cantica Miss Dior di Jeon cu letra 
adapta na e ocasion. "Mami sweet su barbie 
bon lanta. Mi colofia ta parce Miss Dior, Mi sa 
ki e conan ta. Nan ta yama mi Xiomara, Mi 
so, mi'n falta nada. Nada. Mi mes ta nabega." 


Un gesto cu a wordo masha bon ricibi pa e |. 


publico. 


Grandi e sorpresa tabata ora cu Jeon mes a | 


subi stage pa asina dedica e cantica Miss Dior 
como un serenata pa tur e damanan presente 
riba nan dia special. Esaki tabata un sorpresa 
cu Minister Maduro a plania den tur secrecia 
pa yama danki na tur e damanan cu a bin 
hunto den e conferencia dedica na e Hende 
Muhe di Aruba. 


Minister Maduro kier yama un danki special 
na nos artista internacional Jeon pa e bunita 
gesto aki cu a keda graba den mente y curason 
di tur e damanan. Masha danki Jeon pa haci 
e apertura di e conferencia uno asina special. 

AGRIFUND CU 3 MIYON FLORIN DISPONIBEL NA 
FIANSA PA E SECTOR AGRICULTOR 

Durante inauguracion di e fondo agricola AGRIFUND, seis (6) 
comerciante agricultor a ricibi conhuntamente AFL 735,000 
Florin na fiansa, na un interes sumamente abou di 2%. E 
Agrifund, cu un suma di Afl. 3 miyon pa financia e sector 
Agricultor comercial, ta un iniciativa di Minister Geoffrey Wever, 
Minister Ursell Arends y Qredits Aruba, pa stimula agricultura 
como pilar economico nobo y yuda construi e seguridad 
alimenticio Arubano anhela despues di 2020. 


Awo sector Agricultor a ricibi un herment mas pa juda e 
comercialisacion efectivo di e sector y contribui grandemente 
na e seguridad alimenticio di nos pais esta Afl. 3 miyon pa 
financiamento di nan actividadnan comercial. 


Minister Geoffrey Wever, hunto cu Minister Ursell Arends y Sra. 
Nathaly Harms, representante di Qredits Aruba y Sr. Jeremy 
Croes, director di Aruba Agri Development Company N.V., ta 
parti di e momento historico cu e inauguracion di AGRIFUND. 
E fondo aki lo yuda grandemente den enfrenta e retonan den 
agricultura comercial: e necesidad pa financiamento accesibel 
adapta na e necesidad di e comerciante den sector primario. 


Minister Geoffrey Wever, ta consciente cu tin mas reto y tin 
oido pa esakinan. Pa hopi tempo a indentifica diferente reto 
pa comercialisacion di produccion local, e.o accesibilidad 


| WA 


di financiamento, disponibilidad di tereno, costo di utilidad, 
escacez di conocemento empresarial y tecnologico. 
Sinembargo, Minister Wever ta enfatisa cu financiamento 
pagabel tabata uno di esnan mas grandi den e sector. E ta spera 
cu e inciciativa aki por ta e catalysador pa mas financiamento 
den futuro por medio di expansion di e fondo aki, of como un 
posibel “springplank” pa e instituonan financiero local. 


Siman pasa Minister Geoffrey Wever, despues di un proceso 
legal di mas di 2 aña, a logra modernisa y converti un empresa 
di Land Aruba, cu pa afias no tabata activo y cu tabata dispone 
di mas o menos AFL 1.200.000 Florin cual anteriormente tabata 
‘frozen’. Awo, hunto cu Qredits Aruba a logra lansa un fondo di 
Afl. 3 miyon na disposicion di e sector agricola. 


“Nos mision ta pa elimina e bareranan cu ta impedi crecemento 
di un industria agricola comercial na Aruba. AGRIFUND, ta e 
base fundamental pa stimula e industria aki,” Minister Wever 
a indica. 


Minister Wever y Minister Arends ta gradici Sr. Elwin Groeneveld 
y Sra. Nathaly Harms di Qredits Aruba pa e confiansa, pasenshi 
y pa kere den Aruba y den Aruba su sector primario como pilar 
economico. "Sin Qredits Aruba nos no lo por a logra esaki", 
minister Wever ta termina. 

MINISTER 


Minister di Husticia y Asuntonan Social 
sr. Rocco Tjon, tawata presente na Balashi, pa asina haci 
e entrega di certificado pa 22 trahado di KIA cu a termina e 
opleiding di “Youturn”, exitosamente. 


“Youturn” ta un metodo cu ta wordo uza den tur instituto 
coreccional na Hulanda, pa loke ta trata hobennan. Ya pa algun 
tempo caba, Centro Ortopedagogico Aruba (OC) ta uzando e 
metodo aki, mirando e exito cu e esaki a demostra di tin di por 
guia e hobennan mucho mas miho y asina percura pa nan 
por re-integra y re-socialisa bek den comunidad na un manera 
exitoso. 


Ta asina cu dentro di poco, KIA ta bay introduci un proyecto 
piloto caminda ta bay traha cu personal fiho na e seccion di 
hobennan, caminda lo bay implementa e metodo di “Youturn”, 
y lo bay brinda miho guia na nos hobennan. Banda di esaki, a 
aproba diferente cursonan, specificamente pa nos hobennan. 
Ta trata di un lista grandi caminda ta bay tin mas di shen cupo 
y opleiding pa detenidonan por participa na diferente cursonan 
cu tin di haber cu entrepeneurship, ensefiansa y mas. 


E mandatario a expresa cu e ta hopi satisfecho di wak e 
colaboracion entre OC y KIA, caminda e psicologo forensico 
di OC, hunto cu su ekipo, a percura pa brinda e training aki na 
e personal di KIA. Un palabra di pabien na henter e personal 
cu a logra obtene nan certficado. Un inversion den e desaroyo 


Orthopedagogisch 
Centrum 


; a 
profesional di esnan cu ta labora bou di Ministerio di Husticia 
y Asuntonan Social ta esun di mas importante. Danki tambe, 
na e management team di KIA cu a haci esaki posibel den 
colaboracion cu e ekipo di Centro Ortopedagogico. mam 

MINISTER 

MINISTER ENDY CROES TA FELICITA E COREDONAN 
CU PARTICIPA DEN E 38 EDICION DI ARUBA 
INTERNATIONAL HALF dii 2024 


Diadomingo ultimo, a tuma luga e famoso Aruba International 
Half Marathon. Un magno evento deportivo cu a conta cu 
alrededor di 900 coredo cu a participa den diferente categoria: 
21K, relay y 5K. E careda a start for di Joe Laviest Ballpark na 
San Nicolas y a termina den e parkeerplaats di Alhambra Mall. 


For di oranan di tempran di mainta Minister Endy Croes a yega = 

San Nicolas pa duna e coredonan sosten y apoyo. Minister eISSN os NG 

di Deporte Endy Croes a duna un speech, deseando tur e - | 

participantenan exito. š " w 7. ALINA E 
. . . . A CG “T y $e de hi .- 4 

Pa exactamente 5:30 di mainta, mandatario di Deporte a duna Ka din: fe amat 25 


inicio oficial na e recorido di 21 km. Minister Endy Croes ta wi 


felicita e team di IBISA cu a organisa e gran evento deportivo 
aki. Tambe, ta gradici KPA, DOW, boluntarionan, team di IBISA 
y tur cu a contribui pa haci e careda aki exitoso. Cu disciplina, 
deseo, dedicion y determinacion ta logra. Pabien Sra. Lana 
Gobert y Sr. Alexander Hodge ambos di Aruba, kendenan ta e 
gandonan absoluto di Aruba International Half Marathon. MN 

Siman pasa, Minister Endy Croes hunto 
cu Sra. Alexandra Tromp - Vrolijk, 
kende ta consehero di ensefiansa 
a reuni cu Sra. Anoutcka Koolman 
— Burleson di Inspectie Onderwijs. f 
Durante e encuentro a trata diferente 
tema relaciona cu ensefiansa. A dialoga 
tocante, Colegio Hilario Angela cu tin 
algun deficiencia cu mester di atencion 
y Scol Basico Dornasol cu ultimo luna 
tabata den prensa. 


Ta atendiendo caba e cuestion di Scol 
Basico Dornasol pa mira kico tur a haci 
caba y kico mas mester traha riba dje 
relaciona cu e tema aki. Finalisando, 
Minister Endy Croes a expresa cu 
e tabata un bon reunion. Bureau di Inspectie Onderwijs y e expertonan, lo sigui busca solucion 
Minister Endy Croes semper ta atento pa scucha tur inkietud concreto pa asina ensefiansa di Aruba por draai riba un bon 
cu tin den veld di enseñansa. Despues di revisa esakinan cu nivel. mmm 


Recientemente, Minister di 
Ensefiansa y Deporte Endy Croes 
a reuni cu directora Sra. Anuesca 
Baly y staf di Stichting Katholiek 
Onderwijs Aruba (SKOA). Durante 
e reunion a trata diferente punto 
di interes encuanto ensefiansa di 
Aruba. SKOA a indica cu nan tin 
necesidad di schoolmaatschappelijk 
werkers (smw'ers), pa mehora e 
structura di cuido na nan scolnan. 
Cu un total di 46 scol, SKOA ta e 
stichting di mas grandi di Aruba 
actualmente. 


Despues di a consulta cu Dienst 
Uitvoering Onderwijssubsidies 
(DUOS), e mandatario di 
Ensefiansa a confirma cu SKOA 
ta bin na remarke pa haya minimo 
tres (3) smw'ers. Banda di esaki, a indica cu e tabata un bon reunion, unda e trata diferente topico 
dialoga tocante otro peticionnan cu nan a haci enuanto staf di vital importancia pa mehora e calidad di enseñansa di Aruba 
administrativo y werkster. Concluyendo, Minister Endy Croesa den su totalidad. MN 

Prome Minister Evelyn Wever-Croes: 


MINISTER PRESIDENTNAN DI ARUBA, CORSOU Y SINT 
MAARTEN TA ATENDE REUNION NA NACIONAN UNI 


Conferencia Commission On Status Of Women 


. Cino W KA 


di Sint Maarten, Silveria Jacobs y vice Prome Minister di 
Corsou, Ruthmilda Larmonie-Cecilia, ta atende un conferencia 
na Nacionan Uni riba e posicion di hende muhe. Durante 
e conferencia cu ta cuminsa e siman aki, lo atende cu e 
avansenan di hende muhenan mundialmente y den Caribe, y 
lo adresa e retonan creciente. 


“Siman pasa nos a celebra dia internacional di hende muhe na 
Aruba. Durante tur e encuentronan cu mi a atende diabierna 
ultimo, a bin dilanti e deseo di hende muhenan pa nan bos wordo 
scucha y pa nos mira mas participacion di hende muhenan 
den nos comunidad. Un encuesta recien di Centraal Bureau 
voor de Statistiek (CBS) a mustra cu 90% di persona kier mira 
mas hende muhe den posicionnan di gobierno y parlamento. 

Lamentablemente na Aruba nos ta mira cu e indice di violencia 
contra mucha muhe y hende muhe ta un problema serio ainda. 


Tur e temanan aki ta wordo trata na Nacionan Uni den e 
conferencia di ‘Commission on Status of Women’. Mi lo atende 
e dos prome dianan di e conferencia, den cual mi lo duna e 
statement den nomber di Reino Hulandes. Alaves mi lo reuni 
cu institutonan cu ta asisti nos den e lucha pa derecho di hende 
muhe, UN Women y WorldBank. 


Semper ta bon pa demostra kico tur nos hendenan ta haciendo 
na Aruba riba e tereno aki, den sector publico, sector academico, 


Prome Minister di Aruba, Evelyn Wever-Croes, Prome Minister 


organisacionnan voluntario y NGO's. Y ta importante pa scucha 
kico tur por wordo haci y ayudo cu nos por haya pa asina logra 
nos metanan”, Prome Minister Evelyn Wever-Croes a duna di 
conoce. MN 

CHARLA TOCANTE BIDA Y OBRANAN DI 
MARIO A. DIJKHOFF 


Pa dia international di idioma materno, Dutch Caribbean Book 
Club a organisa un evento na Curacaohuis na Den Haag. 


Presenta na e evento aki tabata Minister Plenipotenciario di 
Aruba Ady Thijssen. 


E programa a cuminsa cu un charla di Jorge Labadie Solano den 
cual ela conmenora Antoine J. Maduro. Despues Gregor Dijkhoff 
a tene un charla tocante su difunto tata Mario Dijkhoff, linguista/ 
autor Arubiano cu ta conoci pa su diccionario/woordenboek 
Nederlands-Papiaments/Papiaments-Nederlands. 


Riba un di e portretnan por mira e autor cu su sistema di 
“kaartenbakken”. Den e bakinan aki tabata tin carta unda a 
skirbi palabra cu su nificacion. Esey tabata su sistema pa 
traha, paso e tempo ey no tawatin PC/laptop. Su difunto casa 
Ruth Dijkhoff tabata type anochinan largo (supuestamente 
durante un par di afia) ariba type mashine pa caba cu e trabou 
di typemento di e diccionario. Tabata un proyecto masha grandi 
cu e autor a logra hunto cu su casa durante e periodo 1977 — 


1980. 


Banda di e diccionario, Gregor a presenta tur e otro obranan 
cu hopi persona no conoce y a duna informacion con e autor 
tabata traha, su proceso di skirbi buki y con su bida a bai en 
general. Tambe a repasa varios kaft cu e bukinan tabata tin. 
Despues Collin Edson a finalisa e evento cu un dictee 
Papiamentu. 


Gregor Dijkhoff ta duna curso di Papiamento na Hulanda y a 
funda Stichting Dijkhoff Papiamento Cursussen cu a herdruk 
casi tur buki di Mario Dijkhoff. E titulonan di e demas obranan 
ta: Papiaments stap voor stap (Papiamento voor beginners), 
Proverbio y Dicho di Aruba, Gramatica di Papiamento y 
Terminologia Gramatical. Recien Gregor y su ruman Maik a 
publica e bukinan nobo Papiamento Step by Step (Papiamento 
for beginners) & Papiamento Paso a Paso (Papiamento para 
principiantes). Por contact via www.dijkhoff-talen.nl social 
media: @dijkhofftalen y @papiamentodictionary. MN 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 

